VIIMASED TÕED Tänased teemad:
Kristuse tagasitulek
Viimne kohtupäev
Põrgu karistus
Taeva kingitus
VIIMASED TÕED Kristuse tagasitulek, 2. osa
Esimeses osas andsin teile neli tunnustähte,
mis andis Jeesus meile oma naasmise kohta.
Neist neljast on täide läinud 1,5.
Sündmuste kiiret arenemist vaadates on ülejäänud 2,5 juba ukse taga.
Maailm muutub nii kiiresti, et me ei saa seda eirata.
Ta tuleku ajast olulisem on põhjus, miks Ta tuleb.
See on oluline küsimus.
Ta naasmiseks on oluline põhjus.
Üheks üllatuseks Uues Testamendis on kirjakoht heebrealaste kirjas,
kus on kirjas, et Ta naaseb ka teisel korral,
et tuua päästet neile, kes Teda ootavad.
Küll on alles mõistatus!
Kas Ta siis ei toonud juba eelmine kord päästet?
Teist korda ei too Ta päästet maailmale või uskmatutele
vaid neile, kes Teda ootavad.
Vastus on et me pole päästetud vaid oleme päästmise teel.
Lunastus on protsess.
Osa minust pole veel päästetud.
Seda osa võite näha.
Mu keha pole veel päästetud.
See on jätkuvalt patu ja surma seaduste all.
See sureb ja mädaneb.
Kui Jeesus just lähiajal ei naase.
Miks peab Ta meie pääste lõpule viimiseks naasema?
Ärge saage valesti aru.
Jumal on teinud kõik vajaliku, et saada meile andestus ja pühadus.
Tal pole tarvis enam ristil surra.
See on juba tehtud.
Siiski on ka tegemata asju.
Ta naaseb, et anda täielik pääste neile, kes Teda ootavad.
Annan viis põhjust, miks Ta naaseb.
Ükski neist omaette poleks piisav põhjus Ta tulekuks.
Esimene on lihtne - tulla meile järgi,
kohtuda meiega ja viia meid endaga kaasa.
Ta ütles, et kui see nii poleks, poleks Ta seda öelnud,
et lubab teha meile uue koha, mis tähendab,
et Jeesus on taas puusepp ja valmistab meile koha.
Mõistate, et Ta oskab asju väga hästi valmistada?
Ta valmistab sulle toa oma Isa majas.
Ta ütles, et tuleb meile järgi, et viia meid enda juurde.
Viisime kord kirikuliikmete seast ühe vanema naise reisile Iisraeli.
Ta uudistas maa-aluses poodide labürindis ringi, kus oli vana turg.
Ta otsis tütrele kirja saamiseks postkontorit, et osta postmark.
Ta küsis araablasest poemüüjalt postkontori asukohta.
Araablane ütles: "Mine mööda alleed, seejärel vasakule ja trepist üles,
otsi teeahelikku, pööra paremale, siis teine pööre paremale."
Mida rohkem ta rääkis, seda keerulisem naisel oli.
Mees mõistis, et naine ei leia seda ise.
Seega ta lukustas oma poe, võttis naise käevangu ja ütles:
"Mina olen tee."
Ta viis naise postkontorisse.
Naine oli nii elevil.
Naastes ütles ta teistele, et on alati mõelnud, mida Jeesus
pidas silmas teeks olemise all, kuid nüüd ta teab seda.
See tähendab, et Ta viib ise kohale ning ma ei pea teed teadma.
Seda Jeesus tulebki tegema ehk Kristlaseid ära tooma.
See tähendab, et kui Ta naaseb Maale, naasen minagi.
Kui kuulud Kristusele, siis sinagi.
Kas oled sellest kunagi mõelnud?
Kui Jeesus naaseb, siis ka sina?
Kas oled rääkinud oma sõpradele, et tuled pärast surma tagasi Maale?
Mitte reinkarnatsiooni tõttu.
Kui reinkarnatsiooni usud, siis ei tea, kellena naased.
Äkki naased pardina.
See pole teada.
Kristlased aga tulevad tagasi Maale iseendana.
Nad teavad, kellena siia naasevad.
Kas teate, et siin saame endale uued kehad?
Mitte Taevas vaid siin.
Tõuseme surnust ja saame uued kehad siinsamas.
Ei jõua oodata, et saada uus keha.
Teate, kui vana ma siis olen?
Olen praegu 60. aastates ja vahel ka tunnen seda.
Mu lapsed arvavad,
et olen ühe jalaga hauas ja teine on banaanikoorel.
Oma uues kehas olen 33-aastane.
Piibli kohaselt saan imelise keha, täpselt nagu Jeesusel.
Kui vana on Jeesuse keha?
Ootan väga 33 aastast vanust.
Kõnelesin läänepoolses riigis matustel.
Üks armas kristlasest vend oli surnud suures vanuses.
Ta suri kohutavasse haigusesse ja teda oli lõpuks hirmus vaadata.
Matustel ütlesin, et järgmine kord teda nähes on ta 33-aastane.
Ta naine ja tütar olid rõõmust joovastatud.
Küsisin neilt, miks nad nii reageerisid.
Lesk ütles, et vaatas eile mehe dokumente
ja leidis mehest pildi, kus ta oli noor, ilus mustade paksude juustega.
Lesk ütles, et mäletab meest nii, mitte sellisena nagu ta lõpus oli.
See foto oli siis, kui mees oli 33-aastane.
Tütar oli näinud isa unes.
Nad pritsisid mere ääres vett.
Ta tundis end nii õnnelikuna, kuid siis ärkas.
Tütar mõistis, et uni oli mälestus pühadest.
Nad olid käinud seal mere ääres, kui tüdruk oli 9-aastane.
"Kui mina olin üheksa, siis isa oli 33-aastane."
Pole ime, et mõlemad nii rõõmustasid.
Teil on siin lubatud sosistada: "Halleluuja!".
Ainult siis, kui tahate.
Saame uued kehad.
Jeesus ei tegele ainult hingede päästmisega.
Teda huvitavad ka kehad.
Teda huvitab kogu loodu,
mis ägab ja ootab, et saaksin uue keha.
Kui endale uue keha saan, siis saab kogu loodu uue keha.
Kõik see juhtub siin.
Siin toimubki ülestõusmine.
Siin vajatakse ja luuakse kehasid.
See oli esimene põhjus Tema naasmiseks,
et siin Maal meiega kohtuda ja anda meile uued kehad.
Kohtume temaga siinsamas, isegi kui oleme vahepeal surnud.
Teine põhjus Tema tulekuks.
Lisaks kristlaste kogumisele tuleb Ta juute muutma.
Juudid on ikka Tema rahvas.
Jumal vihkab lahutust ja Ta pole Iisraelist lahutatud.
Pühakirjas on meile üks imelisemaid müsteeriumeid avaldatud.
Jumalal on juutidele tulevikuplaan.
Mida nad tunnevad, kui näevad Jeesust?
Piibel ütleb meile seda.
Nad leinavad kui ainsat poega,
kui mõistavad sajandeid kestnud õnnetust,
mil nad ei tundnud oma Messiast.
Kujutate ette?
Kõike seda kannatust, mida nad on tundnud.
Nende piin on olnud asjatu.
Nad nutavad.
Juudil on vaja ainult üht, et Jeesuse järgijaks saada.
Juut peab vaid teadma, et Ta on elus.
Nagu juhtus Paulusega Damaskuse teel.
Jutlustasin kord Elys, Cambridgeshire'is.
Sealses koguduses oli üks naisjuut.
Kaunis naine u 25-26aastane.
Ta tuli mu juurde hiljem ja ütles:
"Hr Pawson, kas väidate, et Jeesus Naatsaretist on elus?"
Vastasin jaatavalt.
Ta ütles siis, et kui see on tõsi, siis Ta on ju meie Messias.
Pange tähele seda isiklikku viidet "meie".
On tõesti.
Pääste on ka juutidele.
Ütlesin "Jah".
Ta küsis, kuidas teada, kas Ta on elus.
Ütlesin, et ta võib kohe proovida Temaga rääkida.
Ta prooviski ja sai teada.
Juba kümme minutit hiljem õpetas ta ise mulle Piiblit.
Ta mõistis kõike, peale selle ühe olulise vihje.
Ta mõistis Piiblist kõike.
Ma kadestan juute.
Nad lihtsalt mõistavad seda.
Välja arvatud seda, et Jeesus on elus.
Mis siis juhtub,
kui kogu nende riik näeb Teda, keda nad on läbi torganud?
Jeesus ikka armastab oma rahvast.
Juudid on Tema vennad.
Ta tuleb Jeruusalemma tagasi, mis peab olema siis juutide linn.
See mõjutab ka praegust seisu.
Kolmas põhjus.
Ta tuleb tagasi, et vallutada oma vaenlased.
Viimast korda läks Ta Jeruusalemma eesli seljas.
Seekord Ta tuleb hobusega.
Sellel on suur vahe.
Rahu prints läheb eesliga, kuid sõja prints hobusega.
Ta esimese ja teise külastuse vahel on suur kontrast.
Ta läheb Jeruusalemma võitlema ning vaenlastega tegelema.
Piibel ütleb, et ajalugu on lõpuks kolme isiku kontrolli all,
mida esindab ebapüha kolmainsus.
Isa, Poja ja Püha Vaimu aseaine.
Jumal Isa asemel on kurat,
Kristuse asemel antikristus, Püha Vaimu asemel valeprohvet.
See ebapüha kolmainsus kontrollib olukorda.
Jeesus tegeleb kõige nende kolmega.
Ta võitleb nendega, võidab nad ning tegeleb nendega lõplikult.
Tahan hüüda "Halleluuja!".
Jeesus teeb neile lõpu.
Sellega on kogu kurjusel lõpp.
Ta tuleb, et võita kuradit.
Ta tuleb lõvina, mitte tallena.
Sõna "tall" on valesti tõlgendatud.
Mulle ei meeldi rääkida Jumala Tallest,
kuna meenutab mulle väikest valget villast asja, alles sündinut.
Tall pühakirjas on alati ühe aastane ja sarvedega.
See on hoopis isane oinas oma parimas olekus.
Eelistan rääkida Jeesusest kui Jumala oinast.
Juuda lõvi ja Jumala oinas on tähendavad tugevust.
Ta tuleb, et vallutada.
Laula kuningale, kes tuleb, et valitseda.
Hiilgus Jeesusele, tallele, kes tapeti.
Kurjus lõpeb ja headus valitseb.
See tähendab, et elame moraalses universumis.
See on oluline tähelepanek.
Enamuste väitel pole see universum moraalne.
Halvad ei pea vastutama, head inimesed kannatavad.
"Meie maailmas pole moraalsust."
Nähakse kurjust valitsemas ja headust kadumas.
Inimeste arust pole see moraalne universum.
Võime öelda, et hakkab olema, sest Jeesus tuleb kurjust alistama.
Miks ei alistanud Ta kurjust oma esimesel tulekul?
Miks Ta siis juba kuradit ei alistanud?
Miks Ta ei pagendanud kõiki antikristuseid ja valeprohveteid?
Vastus on väga lihtne.
Kui Jeesus oleks siis juba kaotanud kogu kurjuse,
kes oleks siis järele jäänud?
Eeldame alati, et meie.
Kas pole kummaline?
Miks Ta ei tule ja nendega ei tegele?
See on meie hala.
Me ei küsi, et miks Ta ei tule, et meiega tegeleda.
Miks Ta ei tule mind selle ilma rikkumisest takistama?
Mõtleme aina teistest, kas pole huvitav?
Kui Jeesus oleks kaotanud
kõik kurjad inimesed ja asjad, poleks teie ees täna kõnelejat.
Ka publikut poleks.
Kui Jumal meile annaks, mida väärime, poleks me täna elus.
Ta tuli esimene kord oma armust andma meile võimalust lunastuseks.
Enne kui Ta tuleb kõige valega tegelema.
Juudid eeldasid, et Messias tuleb ühel korral.
Uue Testamendi suur saladus on et Ta tuleb kahel korral.
Esimesel korral tooma meile andestust ja pühalikkust.
Teisel korral kaotama kogu kurjust.
Tänu Jumalale, et Ta seda vastupidi ei teinud.
Muidu poleks kellelgi võimalust.
See on kuningriigi suur saladus.
Kuningriik tuleb kahes osas.
Järgmine põhjus Ta tulekuks.
Ta tuleb maailma üle kohut mõistma.
Siit üks teadmine -
Jumal ei tule inimrassi üle kohut mõistma.
Ta on selle kohustuse delegeerinud oma Pojale.
Me ei seisa Jumala ette vaid Ta Poja, Jeesuse ees.
Minu arust on sellele hea põhjus.
Kui inimrass seisaks Jumala trooni ees,
võiksime öelda: "Jumal, Sa ei saa meie üle kohut mõista.
Sina ju ei tea, mida tähendab inimeseks olemine.
Sa ei tea, millised raskused sellega kaasnevad
ega tea, mis tunne on olla kiusatuses.
Sa ei tea, mis tunne on olla vihatud.
Sa ei tea, mis tunne on olla vääriti süüdi mõistetud.
Sa ei mõista seda."
Keegi ei saa kunagi rääkida nii kohtumõistjaga,
sest Tema mõistab seda kõike.
Ta teab, mis tunne on olla vääriti süüdi mõistetud.
Ta teab, mis tunne on sobimatuks sündida.
Ta teab, mis tunne on olla pidevalt kiusatuses.
Tema on see, kes kohut mõistab.
Pontius Pilatuse üle mõistab Jeesus ühel päeval kohut.
Muhamedi üle mõistab Jeesus kohut.
Buddha üle mõistab Jeesus ühel päeval kohut.
Samuti Konfutiuse üle mõistab Ta kohut.
Gorbatšovi ja Saddam Husseini üle.
Ka David Pawsoni üle mõistab Jeesus kohut.
Me kõik istume Jeesuse kohtumõistmise toolil,
et saada tasu kehas tehtud tööde eest.
See on järgmise korra teema - kohtupäev.
Jeesus mõistab meie üle kohut.
See on oluline teadmine.
Pauluse õpetus ütleb, et Jumal on määranud päeva,
mil ta mõistab maailma üle kohut mehe kaudu.
Selleks on üks inimene, kes mõistab kohut paganate üle.
Rääkimata on veel suurim põhjus, miks Ta siia naaseb.
Miks ei võiks see kõik mujal toimuda?
Miks ei võiks see juhtuda kehatute hingede ilmas, Hadeses?
Miks peab see siin toimuma?
Miks peab Ta Maale naasema?
Olemas on ka viies põhjus.
Paljud kristlased sellega ei nõustu.
Mul pole ka aega kõiki põhjuseid välja tuua, miks seda usun.
Sellegipoolest väidan,
et Ta naaseb maailma valitsema.
Valitseda siin mõnda aega.
See on loo kõige imelisem osa.
Inimeste mõtlemisvõime ja ettekujutlus oleks seda arvanud.
Piibli lõpus on öeldud, et kui Ta naaseb, alistab vaenlased
ja puhastab selle maailma, siis Ta valitseb siin.
Ta näitab sellele maailmale, milline olnuks see Jeesuse juhtimises.
Oleme näinud seda maailma saatana juhtimise all.
Selle maailma prints on oma aja saanud.
Usun, et Jumal oma imelises tarkuses näitab sellele maailmale,
milline see maailm oleks, kui Jeesus seda juhib.
Seda kutsutakse millenniumiks, mis on ladina keeles tuhat aastat.
Selline arv on antud Maale selle valitsuse ajaks.
Olen seda uurinud ja sellele on palju erinevaid vaateid.
Inimesed ütlevad pre-, post- ja a-millenniaalne.
Olete kuulnud?
Sõber ütles: "See on üks naeruväärne arutlus."
Usun, et see on selgelt pühakirjas välja toodud,
et Jeesus valitseb siin enne maailma lõppu.
Ta saab kõikide riikide valitsejaks.
Siis läheb täide see, et rahvas ei tõsta mõõka rahva vastu,
taovad oma mõõgad sahkadeks ja piigid sirpideks.
Jeesusel on vaja ka valitsust.
Minu arvates ütleb Piibel selle kohta, et valitseme koos Temaga.
See on hea põhjus ka meie naasmiseks siia.
Ühtlasi uute kehade saamiseks.
Kõik see on ettekujutluste alus.
Varajane kirik uskus seda ehk esimesed 300 aastat.
Seejärel tuli aga uus idee,
et kirik täidab selle millenniumi enne Jeesuse naasmist.
Mees nimega Augustinus ütles seda.
Tol ajal tunduski, et kirik võidab, sest ka keiser oli usklik.
Tagakius lõppes ja näis, et kirik võtabki üle.
Kahjuks enam nii ei tundu.
Jeesus nii ei öelnud.
Ta ütles, et vili ja umbrohi kasvavad koos.
Kui Jumala riik tugevneb, teeb seda ka saatana riik,
kuni Kristus tuleb sellele lõppu tegema.
Ta puhastab selle ilma.
Usun, et Jeesus valitseb rahvaste üle enne viimaseid sündmuseid.
Nad näevad, et Jeesus on juba tegelikult Inglismaa kuningas.
Austraalia, Ameerika ja Venemaa näevad seda samuti.
Kujutate ette seda rahu ja õitsengut, mis tuleb, kui Jeesus valitseb siin?
Jumal lõi selle ilma kingituseks oma Pojale Jeesusele.
Uskumatu, et Jumal, kes näitab õiglust,
ei õigustaks oma enda Poega maailma ees.
Lihtsalt ütlen.
Minu jaoks on see suurim põhjendus Ta teiseks tulekuks.
Selleta on mul raske mõista, miks peaks see kõik siin juhtuma.
Kui see on tähtsaim põhjus Ta tulekuks,
et Ta tuleb Iisraeli taastama, maailma riike valitsema
ja viima täide kõiki lubadusi, mis on Jumal sellele ilmale andnud,
siis minu jaoks on see loogiline.
Palun teil pühakirja õppida.
Seal on palju ideid.
See oli minu idee.
Palun teil jõuda oma järeldusteni.
Hitleri unistus oli juhtida kuningriiki tuhat aastat.
Kolmas riik pidi kestma tuhat aastat, kuid kestis 12 aastat.
Usun, et Jeesuse riik kestab tuhat aastat.
See on minu lootus.
Ootan seda, kuidas teil?
Kas pole imeline, et Ta valitseb kõiki riike?
Valimised jäävad ära.
Meid pole loodud demokraatiaks vaid kuninga valitsemiseks.
Meie probleem on see, et ei suuda leida õiget kuningat.
Meie tunnistus on, et leidsime õige ja täiusliku Kuninga valitsemiseks.
Jõuan lõpuks praktilise pooleni.
Kuidas see kõik muudab meie eluviise?
Meie igapäevast elu.
Mida see muudab?
Lootus on inimeluks vajalik dimensioon.
Me ei suuda ilma selleta elada.
Lootus toob inimesse igaviku.
Tulevikus peab olema midagi, mida oodata.
Läbi aegade on inimesed oodanud kuldseid, utoopilisi aegu.
Uue aja tulekut.
Need on tulnud väga erinevalt.
Kristlased usuvad new age'i (tlk "uus ajastu").
Ehk Jeesuse uute ajastusse.
Mitte sellesse sünkretismi religiooni.
Lootus on see, mis aitab olevikuga toime tulla.
Lootus tulevikule aitab tulla toime oleviku raskuste ja pettumustega.
Inimene, kellel pole lootust, tahab oma elu lõpetada.
Lootus on eluks vajalik.
Usul ja armastusel on vaja edasiminekuks lootust.
Tuleviku lootus annab elujõudu.
Patused elavad minevikus.
Nad elavad minevikuharjumustes ega suuda neid murda.
Patused on teada nostalgitsejad.
Nostalgia pole sama, mis varem.
Ootame midagi.
Parem on midagi oodata, kui tagasi vaadata.
See väsitab, kui inimesed räägivad ainult vanadest headest aegadest.
"Kui olin alles laps..."
Olen juba selles vanuses.
Ma ootan tulevikku.
Kristlaste jaoks on parim alles ees.
Lootusel on suur mõju.
Proovin tuua näite.
Oletame, et kolid Ashfordi läheduses majja elama.
Siis saad teada, et su maja asemele ehitatakse uus kiirtee
ja sinu maja lammutatakse kahe aasta pärast.
See kompenseeritakse, kuid alles kolisid sinna.
Kas veedad siis päevi, et kööki remontida?
Kas remondid vannituba?
Kas teed sellest unistuste kodu, teades, et see lammutatakse peagi?
Muidugi mitte!
Nagu Uus Testament ütleb:
"Kui see kõik nõnda laguneb - missugused siis peate olema teie.."
Teisisõnu - me ei kuulu siia vaid oleme siin ajutiselt.
Me lootus uueks ilmaks ja maaks, uueks elukohast Taevas
muudab meie mõtteid praeguse elu suhtes.
Samuti praeguse maja suhtes.
Oleme siin vaid lühikest aega.
Aabraham loobus 80-aastaselt kahekorruselisest kivimajast,
milles oli keskküte, kraanivesi ja magamistoad.
Tean seda, sest arheoloogid avastasid selle.
Selline oli tolleaegne elutase.
Aabraham jättis 80-aastaselt selle kõige maha ja elas elu lõpuni telgis.
Ta oli õnnelik, sest ootas elamist Jumala linnas.
See oli talle oluline.
Siinne elu polnud nii oluline.
Oletame, et Briti muuseum võtab sinuga ühendust
ja küsib, kas tegeled käsitööga või hobidega.
Vastad jah, et teed puutööd, vineeri, mööbliriiet või nõelud.
Muuseum vastab, et tahavad tulevikuks tüüpilist näidist
briti amatöörist käsitööliselt, et panna see muuseumisse näituseks
ja inimesed saaksid alati näha, millist käsitööd tehti.
Kui hästi sa selle eest hoolitseksid?
See oleks parim asi, mida eales teeksid, eks ole?
Teades, et see pannakse näitusele kuni maailma lõpuni.
Teeksid seda väga ettevaatlikult.
Tulevikust mõtlemine muudab sind.
Kui su kodu lammutatakse, siis su suhtumine sellesse muutub
ja sind ei huvita lekkiv toru ning muu selline.
Milleks muretseda, kui see lammutatakse maha?
Teisest küljest, kui teed midagi, mis kestab kaua
ja mida paljud näevad, hoolitsed selle eest paremini.
Meie suhtumine tulevikku mõjutab meie käitumist.
Uskliku elus on neli asja, mis saavad tugevalt mõjutatud,
kui mõistame, et Jeesus naaseb Maale.
Siin on need neli asja.
Selgitasin enne Matteuse 24. ptk-i, kui rääkisin neljast tunnustähest.
Nüüd loen edasi Matteuse 25 juurde.
Kui tunnustähed olid antud, rääkis Jeesus, kuidas valmistuda.
Ta rääkis neli õpetlikku lugu.
Üks lugu kümnest neitsist, teine talentidest,
siis talledest ja kitsedest, et teaksime, kuidas valmis olla
ja kuidas see muudab kõike, kui teame, et Jumal tuleb kord tagasi.
Siin on need neli viisi.
Neil kristlastel on neli omadust,
kes mõtlevad pidevalt Jumala teisele tulekule.
Esimene on ustav teenistus.
Ustav teenistus.
Kui Jeesus naaseb, siis Teda ei huvitagi väga, mida sel hetkel teed.
Teda huvitavad su teod ajal, mil Teda polnud.
See on väga oluline, sest mõni läheb paanikasse:
"Äkki Jumal tuleb teisipäeval!" ja muudavad oma käitumist.
Nad ei taha teha Tema tuleku ajal sama, mida praegu.
Jeesus ei vaata, mida Tema tuleku hetkel teed.
Ta küsib, mida oled teinud terve see aeg, kui Ta ära oli.
Kõikides nendes õpetlikes juttudes on viidatud pikale ajakulule.
"Peigmees viibis".
Tõeline test selgitamaks sinu valmisolekut Ta tulekuks,
pole see, mida arvad end tegevat, kui Ta lähiajal tuleb
vaid mida teed siis, kui arvad, et Ta lähiajal ei tule.
Mõistate? Väga oluline.
Ta tahab eest leida ustavaid teenreid.
Ta tahab öelda: "Hästi tehtud.
Isegi kui mul läks naasmiseks aega, aga olid tubli.
Olid ustav."
See paanika võib tulla täna või järgmisel nädalal.
See ei kesta kaua, kui see ei tule täna või järgmine nädal.
See kaob kiiresti.
Pole oluline, millal Ta tuleb vaid mida Ta tulles ütleb.
Ta tahab öelda "Tubli, sa hea ja ustav sulane."
Kuulus evangelist D. L. Moody on öelnud:
"Kui kuulsin, et Jeesus naaseb Maale,
olen tahtnud teha kolm korda rohkem tööd."
Ustav teenistus.
See juhtub esimesena.
Kui mõtlen ustavat teenimist, ei mõtle ma kirikutööd.
Saage minust aru.
Arvatakse, et ainult misjonitöö ja pastorid on Jumala teenistuses.
See on sellepärast,
et paneme misjonäridest pilte oma koju üles
ja teeme selle nii tähtsaks, et inimestel on sellised prioriteedid:
misjonärid on kõige tähtsamad, pastorid ja evangelistid teisel kohal,
seejärel arstid ja õed on kolmandal ja neljandal kohal, õpetajad viiendana.
Taksojuhid on 55. kohal.
Arvutiga töötajad alamatel kohtadel.
Miski pole tõest kaugemal.
Misjonärid ja pastorid on Taevas kasutud.
Kas olete sellest mõelnud?
Nad peavad uued ametid õppima.
Kui räägin ustavast teenistusest, siis mõtlen teie igapäevast tööd.
Saame tulevikus endale tööd
ja need tööd on otseselt seotud, kuidas teeme oma tööd siin.
Mis iganes see töö ka oleks.
Jumalat huvitab rohkem tööharjumus rohkem kui see töö, mida teed.
Teadsid seda?
Billy Grahami naine pani kraanikausi kohale sildi, mis ütles:
"Siin tehakse jumalikku teenistust kolm korda päevas."
Temast saadakse aru.
Mis iganes töö.
Ustava teenistusega tehakse seda tööd hästi.
Hiinas Pekingis on üks kirurg, kes oli haigla peakirurg.
Ta vallandati, kui temast sai kristlane.
Selle tulemusel puhastab ta nüüd tualette.
Ta ütles: "Koristan tualette nii nagu Jeesus tuleks siia istuma."
Ta on täiskohaga kristlikus teenistuses.
Ära kunagi ütle, et teed ilmalikku tööd.
Peale patu pole miski ilmalik.
Ustav teenistus.
Teine.
Ülemaailmne evangelism.
Jeesus jättis meile töö, mis pole veel tehtud.
"Ja seda Kuningriigi evangeeliumi kuulutatakse kogu ilmamaale
ja siis tuleb lõpp." ütles Ta.
"Leidke jüngreid kõikidest rahvustest ja kuulutage evangeeliumit kõigile!"
Me pole selle lähedalgi, kuid jõuame sinna.
2000. a meenutab kristlastele, et töö on vaja lõpetada.
Ilmale tuleb evangeeliumit kuulutada.
Mida rohkem mõtled Jumala tulekust,
seda rohkem tahad üleilmsest Jumala evangelismist osa saada.
Kolmandaks.
Sotsiaalne reform.
See võib tulla üllatusena.
Need, kes uues maailmas mõtlevad kõige rohkem Jumala naasmisele,
on need, kes tahavad praegust maailma parendada.
Võib tunduda, et see ei toimi, kuid tegelikult toimib.
Kui lähed Piccadilly tsirkusesse, näed keskel ingli kuju ehk Erost.
See on kohutav nimi sellele.
Selle nimi peaks olema Agape.
See on memoriaal Anthony Ashley Cooperile, Shaftesbury krahvile.
Ta elutöö oli vabastada lapsi tehasetööst,
muuta töötunnid mõistlikuks ja palgad kohaseks.
Ta võitles selle eest.
Ta kirjutas iga oma saadetud kirja päisesse: "Tule, Issand Jeesus!"
See oli eesmärk.
Ta tahtis muuta seda maailma nii heaks kui vähegi suudab,
sest Ta uskus Jeesuse tulekusse.
Sotsiaalne reform on üks tulemus uskumusest, et Jeesus tuleb.
Viimane - isiklik pühadus.
Uus Testament ütleb,
et kes loodab Ta ilmumisele, puhastab end.
Teame, et kui Ta ilmub, siis oleme nagu Tema.
Saab ka teisiti öelda.
Rääkisin päevakoolis lastega
ja üks väike poiss küsis: "Miks pole Jeesus abielus?"
Ütlesin, et pole hullu, Ta abiellub.
Direktor ütles mulle hiljem oma kabinetis:
"Mida sa Jeesuse abielust rääkisid?
Ma pole seda kunagi kuulnud."
Vastasin, et kogu Piibel on kosimine, mis lõpeb pulmadega.
Nad abielluvad ja elavad õnnelikult edasi.
Meie olemegi Kristuse pruut.
Milline pruut ei tahaks, et ta välimus oleks täiuslik?
Milline pruut ei tahaks valget kleiti?
Kõige ilusamat valget kleiti, mis on saada.
Piibli lõpus on öeldud, et tulevad pulmad
ja et pruut on end valmis seadnud.
Ta on riietatud säravasse puhtasse peenlinasse,
mis on pühade õiged seadmised.
Ta seab end pulmaks valmis.
Kui mõistad, et oled Kristuse pruut ja oled teel pulma,
saab sinu isiklik pühadus su elus esmatähtsaks ja ambitsiooniks.
Aeg saab otsa.
Olen kord juba püha Augustinust kritiseerinud.
Seega lähen ta juurde tagasi ja tsiteerin teda selles,
mida ta on minu arust väga õigesti öelnud.
Ta ütles: "Tema, kes armastab Jumala naasmist,
pole see, kes kinnitab, et see on kaugel,
ega see, kes ütleb, et see on lähedal,
vaid see, kes, olgu tulek kaugel või lähedal,
ootab seda siira usuga, vankumatu lootusega
ja kindla armastusega."
Nii ollakse selleks valmis.
Aamen.
Tõlge: Kairi Mänd